b'\n_START_ARTICLE_\nJorddrott\n_START_PARAGRAPH_\nJorddrott eller landdrott er eldre norske betegnelser p\xc3\xa5 en jordeier i et f\xc3\xb8ydalsystem. Brukerne av jorden, alts\xc3\xa5 b\xc3\xb8ndene, betaler avgift (landskyld) til sin overherre, jorddrotten. I Norge var kongen og kirken de st\xc3\xb8rste jorddrottene, men begrepet omfattet etterhvert ogs\xc3\xa5 andre store jordeiere som leide ut jord til jordbrukere. Et moderne begrep som noenlunde tilsvarer jorddrott er godseier.'